ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 25.10.1996 
CGM(96) 522 τελικό 
ΤΡΙΤΗ ΕΚΘΕΣΗ ΤΗΣ ΕΠΙΤΡΟΠΗΣ 
σχετικά με την εφαρμογή της απόφασης που αφορά την παροχή κονοτικών 
επιδοτήσεων επιτοκίου για δάνεια που χορηγεί η Ευρωπαϊκή Τράπεζα 
Επενδύσεων σε μικρομεσαίες επιχειρήσεις στο πλαίσιο της 
προσωρινής δανειοδοτικής της διευκόλυνσης 
(διευκόλυνση για τις MME) 

ΣΥΝΟΨΗ 
1. ΕΙΣΑΓΩΓΗ 
2. ΝΟΜΙΚΟ ΠΛΑΙΣΙΟ 
3. ΠΕΡΙΓΡΑΦΗ ΤΗΣ ΛΕΙΤΟΥΡΓΙΑΣ ΤΗΣ ΔΙΕΥΚΟΛΥΝΣΗΣ ΠΑ ΉΣ MME 
3.1. Συνολικά δάνεια της ETE 
3.2. Ο ρόλος των εθνικών φορέων 
3.3 Συμφωνίες με ενδιαμέσους χρηματοδοτικούς οργανισμούς και 
φορείς 
3.4 Χαρακτηριστικά των επιδοτουμένων δανείων προς τις MME 
3.5 Χαρακτηριστικά της επιδότησης 
3.6 Κίνητρα για την δημιουργία θέσεων απασχόλησης 
3.7 Βελτίωση της ανάληψης δανείων 
3.8 Προτεραιότητα για τις μικρές MME 
3.9 Κανόνες κρατικών ενισχύσεων 
3.10 Ελεγχος και εποπτεία 
3.11 Προώθηση της διευκόλυνσης για τις MME 
4. ΕΦΑΡΜΟΓΗ 
4.1. Προγραμματιζόμενη δημιουργία θέσεων απασχόλησης 
4.2 Ανάληψη δανείων από την διευκόλυνση 
4.3. Προτεραιότητα για τις μικρές MME 
5. ΘΕΜΑΤΑ ΠΡΟΫΠΟΛΟΓΙΣΜΟΥ 
ΠΑΡΑΡΤΗΜΑΤΑΣ 
1. ΕΙΣΑΓΩΓΗ 
Η υποβολή της παρούσας έκθεσης προβλέπεται στην απόφαση του 
Συμβουλίου 94/217/ΕΚ της 19ης Απριλίου 19941 σχετικά με την παροχή 
κοινοτικών επιδοτήσεων επιτοκίου για τα δάνεια που χορηγεί η 
Ευρωπαϊκή Τράπεζα Επενδύσεων σε μικρομεσαίες επιχειρήσεις στο 
πλαίσιο της προσωρινής δανειοδοτικής διευκόλυνσης (διευκόλυνση για 
τις MME). Αποτελεί ενημέρωση της δεύτερης έκθεσης που δημοσιεύθηκε 
από την Επιτροπή στις 30 Οκτωβρίου 1995 (COM(95)485). Η προσεχής έκθεση 
(δηλαδή η τέταρτη) θα είναι επίσης η τελευταία, δεδομένου ότι η Τράπεζα 
θεωρεί ότι θα έχει ολοκληρώσει την εκταμίευση των ποσών για 
επιδοτήσεις μέχρι το τέλος του 1997. Η Επιτροπή σκοπεύει να εκπονήσει 
αυτή την έκθεση όταν θα έχουν συγκεντρωθεί όλα τα στατιστικά στοιχεία 
σχετικά με αυτό το τελικό στάδιο της διευκόλυνσης υπέρ των 
μικρομεσαίων επιχειρήσεων και, αν είναι δυνατόν, πράγμα που επιθυμεί, 
πριν από το τέλος του 1997. 
Η διευκόλυνση για τις MME δημιουργήθηκε μετά το Ευρωπαϊκό Συμβούλιο 
της Κοπεγχάγης (21-22 Ιουνίου 1993), το οποίο κάλεσε την ETE να αυξήσει 
το ποσό της προσωρινής δανειοδοτικής της διευκόλυνσης κατά 3 δισεκατ. 
ECU, από το οποίο 1 δισεκατ. ECU θα διατεθεί για την ενίσχυση της 
ανταγωνιστικότητας των ευρωπαϊκών μικρομεσαίων επιχειρήσεων. Το 
Ευρωπαϊκό Συμβούλιο της Κοπεγχάγης κάλεσε επίσης το συμβούλιο Ecofin 
να εξετάσει με ποιο τρόπο θα μπορούσε να χορηγηθεί επιδότηση 
επιτοκίου συνδεόμενη με τη δημιουργία θέσεων απασχόλησης για το 
τμήμα των πιστώσεων που αφορά τις MME . 
Στις 4 Ιουλίου 1996, το Ευρωπαϊκό Κοινοβούλιο ενέκρινε έκθεση σχετικά 
με τη δεύτερη έκθεση της Επιτροπής όσον αφορά τη διευκόλυνση για τις 
μικρομεσαίες επιχειρήσεις (1484/140147/96, εισηγητής: κα Ewing), η οποία 
περιελάμβανε ψήφισμα και συστάσεις καθώς και το αίτημα να γίνουν 
ορισμένες διευκρινίσεις. Η παρούσα έκθεση σχολιάζει τα διάφορα 
σημεία που θίγονται στην έκθεση Ewing, από τα οποία ορισμένα θα 
εξεταστούν αναλυτικότερα στην προσεχή έκθεση, ιδίως εκείνα για τα 
οποία απαιτείται περαιτέρω διερεύνηση. Θα ληφθούν επίσης υπόψη οι 
υποδείξεις του Κοινοβουλίου στο πλαίσιο της εκπόνησης του σχεδίου 
ELISE2 το οποίο αποσκοπεί στην ενθάρρυνση των επενδύσεων και στη 
δημιουργία θέσεων απασχόλησης στις μικρομεσαίες επιχειρήσεις μέσω 
της επέκτασης του συστήματος εγγυήσεως δανείων. 
2.ΝΟΜΙΚΟ ΠΛΑΙΣΙΟ 
Επίσημη Εφημερίδα L 107 της 28.04.94, σ. 57. Το άρθρο 3 της απόφασης 
προβλέπει ότι η Επιτροπή διαβιβάζει κάθε χρόνο στο Ευρωπαϊκό 
Κοινοβούλιο και το Συμβούλιο έκθεση αξιολόγησης όσον αφορά την 
εφαρμογή της απόφασης. 
ΕΕ C 146 της 21.5.96, σ. 6 
Μετά την παρουσίαση της πρότασης νομοθετικού περιεχομένου της 
Επιτροπής3, και την γνώμη του Ευρωπαϊκού Κοινοβουλίου της 24ης 
Φεβρουαρίου 19944, η νομική βάση για την χορήγηση των κοινοτικών 
επιδοτήσεων εγκρίθηκε από το Συμβούλιο στις 19 Απριλίου 1994. Η 
απόφαση αυτή ορίζει ότι οι επιδοτήσεις επιτοκίου : 
-αφορούν δάνεια ύψους 1 δισεκατ. ECU που χορηγεί η ETE σε 
μικρομεσαίες επιχειρήσεις στην Κοινότητα· 
-αφορούν μόνο σχέδια επενδύσεων που προβλέπουν την δημιουργία 
θέσεων απασχόλησης· 
-καθορίζονται σε 200 σημεία βάσης (2%)· 
-παρέχονται στους δικαιούχους των δανείων για μέγιστο χρονικό 
διάστημα 5 ετών. 
Η απόφαση προβλέπει επίσης ότι η ETE διαχειρίζεται την διευκόλυνση 
αυτή εξ ονόματος της Κοινότητας και ότι οι αναλυτικές διαδικασίες για 
την εφαρμογή του μηχανισμού επιδότησης επιτοκίων καθορίζονται σε 
συμφωνία συνεργασίας μεταξύ της Επιτροπής και της ETE. Η συμφωνία αυτή 
υπεγράφη στο Λουξεμβούργο στις 14 Ιουνίου 1994. Η ETE έθεσε σύντομα σε 
εφαρμογή τη δανειοδοτική διευκόλυνση για τις MME με τη θέσπιση 
αναλυτικών διαδικασιών για το δίκτυο των ενδιάμεσων φορέων για τη 
χορήγηση συνολικών δανείων και το ενίσχυσε με το διορισμό των 
εθνικών φορέων (βλ. 3.1 και 3.2. Το Δεκέμβριο 1994, η Επιτροπή και η 
Τράπεζα συμφώνησαν για τις διαδικασίες της επέκτασης της διευκόλυνσης 
που αφορά τις MME, σε επιχειρήσεις των τριών νεοεισερχομένων κρατών 
μελών (Αυστρίας, Σουηδίας, Φινλανδίας) από την 1η Ιανουαρίου και 
εφεξής. Τον Ιούλιο 1995 η Επιτροπή και η Τράπεζα συμφώνησαν επίσης να 
παρατείνουν τη χορήγηση των δανείων της διευκόλυνσης μέχρι το τέλος 
του 1995 και να συμπεριλάβουν ειδικές διατάξεις σχετικά με την 
επαναχορήγηση μη χρησιμοποιηθέντων μεριδίων. 
3.ΠΕΡΙΓΡΑΦΗ ΤΗΣ ΛΕΙΤΟΥΡΓΙΑΣ ΤΗΣ ΔΙΕΥΚΟΛΥΝΣΗΣ ΠΑ ΉΣ MME 
3.1. Συνολικά δάνεια της ETE 
Το μεγαλύτερο μέρος των δανείων (75,5% των πιστώσεων εντός της Ενωσης 
το 1993) που χορηγεί η ETE σε σχέδια επενδύσεων αποτελούν απευθείας 
χρηματοδότηση, ενώ οι αιτήσεις των δανείων αξιολογούνται από το 
προσωπικό της τράπεζας. Οι απευθείας χρηματοδότηση εφαρμόζεται κατά 
κανόνα για τα έργα που υπερβαίνουν ένα ορισμένο ύψος (π.χ. υποδομές ή 
μεγάλα βιομηχανικά έργα). 
Για μικρότερα δάνεια, και ειδικότερα δάνεια προς MME, η Τράπεζα 
εφαρμόζει την διαδικασία χορήγησης συνολικών δανείων, κατά την οποία 
COM(93)332 της 9.07.93, όπως τροποποιήθηκε στην συνέχεια με το 
COM(93)577 της 16.11.93 (ΕΕ C10 της 14.01.94, σ. 13). 
EEC 114 της 25.04.94. 
*τ 
υπογράφονται συμφωνίες πλαίσιο με διάφορους ενδιάμεσους 
χρηματοδοτικούς οργανισμούς που λειτουργούν στα κράτη μέλη. Δυνάμει 
των συμφωνιών αυτών, οι ενδιάμεσοι χρηματοδοτικοί οργανισμοί έχουν 
το δικαίωμα να αντλούν κεφάλαια από την ETE μέχρις ορισμένου ύψους 
για την χορήγηση επιμέρους δανείων σε σχέδια που πληρούν τους όρους 
και τις προϋποθέσεις που προβλέπονται στην συμφωνία πλαίσιο. Οι 
ενδιάμεσοι χρηματοδοτικοί οργανισμοί προβαίνουν στην αξιολόγηση των 
σχεδίων (βάσει κριτηρίων που έχουν προηγουμένως συμφωνηθεί με την 
Τράπεζα και μετά από έγκριση της ETE) και χειρίζονται όλες τις σχέσεις 
με τους δικαιούχους. Επιπλέον οι ενδιάμεσοι χρηματοδοτικοί 
οργανισμοί είναι υπεύθυνοι έναντι της Τράπεζας για την ολοσχερή και 
έγκαιρη αποπληρωμή του συνολικού προϊόντος των δανείων που 
αναδιατέθηκαν στους δικαιούχους. Ο ρόλος των ενδιαμέσων 
χρηματοδοτικών οργανισμών στα πλαίσια της διευκόλυνσης για τις MME 
θα είναι περίπου ο ίδιος δεδομένου ότι οι εν λόγω οργανισμοί 
αξιολόγησαν όλες τις μεμονωμένες αιτήσεις και αποφάσισαν κατά πόσο 
οι αιτήσεις αυτές ήταν επιλέξιμες για την χορήγηση επιμέρους δανείων. 
3.2. Ο ρόλος των εθνικών φορέων 
Στα περισσότερα κράτη μέλη η διαχείριση των επιδοτήσεων επιτοκίων 
έχει ανατεθεί σε έναν μόνο εθνικό φορέα για κάθε χώρα. Οι εν λόγω 
οργανισμοί θα ενεργούν υπό την εποπτεία της Τράπεζας και θα 
επεξεργάζονται όλες τις αιτήσεις επιδότησης μέσα στην ίδια χώρα. Οι 
τελικοί δικαιούχοι δεν θα έχουν ωστόσο απευθείας επαφές ή 
διασυνδέσεις με τον εν λόγω φορέα δεδομένου ότι αυτός ο τελευταίος θα 
λαμβάνει όλες τις απαιτούμενες πληροφορίες από τους ενδιάμεσους 
χρηματοδοτικούς οργανισμούς. Σε ορισμένες χώρες ο φορέας μπορεί 
επίσης να είναι και ενδιάμεσος χρηματοδοτικός οργανισμός. Οι φορείς 
θα εξασφαλίζουν ότι οι εγκεκριμένες αιτήσεις επιδοτήσεων 
καταχωρούνται και διεκπεραιώνονται με τη σειρά κατά την οποία έχουν 
κατατεθεί. Θα είναι επίσης υπεύθυνοι για την επεξεργασία και 
εξακρίβωση των αποδεικτικών στοιχείων τα οποία καλούνται οι 
δικαιούχοι να υποβάλουν όσον αφορά την δημιουργία θέσεων 
απασχόλησης, καθώς και για την καταβολή (και την ανάκτηση εφόσον 
απαιτείται) των επιδοτήσεων. Οι εθνικοί φορείς θα διαδραματίζουν, 
επομένως, σημαντικό ρόλο για την εξασφάλιση ενιαίας αντιμετώπισης των 
υποψηφίων και τελικών δικαιούχων και την έγκαιρη και συνεπή 
διεκπεραίωση όλων των διοικητικών διαδικασιών που αφορούν τον 
έλεγχο και την πληρωμή των αιτήσεων επιδότησης. 
3.3. Συμφωνίες με ενδιαμέσους χρηματοδοτικούς οργανισμούς και 
φορείς 
Αμέσως μόλις ετέθη σε ισχύ το νομικό πλαίσιο για την χορήγηση 
κοινοτικών επιδοτήσεων, η Τράπεζα άρχισε να συνάπτει τις αναγκαίες 
συμφωνίες με τους ενδιάμεσους χρηματοδοτικούς οργανισμούς κατά τη 
διάρκεια του δευτέρου εξαμήνου του 1994, είτε με τροποποίηση των ήδη 
υφισταμένων συμφωνιών χορήγησης συνολικών δανείων είτε με την 
υπογραφή νέων συμφωνιών. Σε κάθε εθνικό φορέα διετέθη ένα πρώτο 
μερίδιο από την συνολική διευκόλυνση ώστε να του επιτραπεί να 
ξεκινήσει τις εργασίες του· η διάθεση των επομένων και (τελευταίων) 
πιστώσεων αποφασίστηκε τον Απρίλιο 1995 με βάση τις πραγματικές 
αναλήψεις από το πρώτο μερίδιο. 
Η Τράπεζα έχει επίσης ορίσει τον εθνικό φορέα για κάθε κράτος μέλος 
μετά από συνεννόηση με τις εθνικές αρχές. Οταν δεν έχει ορισθεί φορέας 
(όπως στην περίπτωση της Ιρλανδίας), η Τράπεζα αναλαμβάνει αυτόν τον 
ρόλο. Στο παράρτημα 1 υπάρχει κατάλογος με τους φορείς και τους 
ενδιαμέσους χρηματοδοτικούς οργανισμούς. Οπως συμφώνησαν η Επιτροπή 
και η ETE τον Ιούλιο του 1995, το υπόλοιπο ποσό της διευκόλυνσης που 
δεν είχε εκταμιευθεί και αντιπροσώπευε μόλις 1,65% των συνολικών 
πόρων ανακατανεμήθηκε στις 15 Δεκεμβρίου 1995 υπέρ των αιτήσεων που 
περιλαμβάνονταν στον κατάλογο αναμονής. Το ποσό της διευκόλυνσης για 
τις μικρομεσαίες επιχειρήσεις εξαντλήθηκε συνεπώς πλήρως στο τέλος 
του 1995. 
3.4. Χαρακτηριστικά των επιδοτουμένων δανείων προς τις MME 
Το ύψος των επιδοτουμένων επιμέρους δανείων (δάνεια προς τις MME) που 
χορηγούνται στους δικαιούχους από τους ενδιάμεσους χρηματοδοτικούς 
οργανισμούς ανέρχεται σε 30.000 ECU κατ' ανώτατο όριο επί τον αριθμό 
των δημιουργημένων θέσεων απασχόλησης. Αν το ύψος του δανείου που 
ζητείται υπερβαίνει το ανώτατο αυτό ποσό (π.χ. εάν ζητούνται δάνεια 
ύψους 200.000 ECU αλλά δημιουργούνται μόνο 5 νέες θέσεις απασχόλησης) 
για το ποσό του δανείου που υπερβαίνει το όριο που αντιστοιχεί στον 
αριθμό των δημιουργούμενων θέσεων απασχόλησης (50.000 ECU) δεν 
χορηγείται επιδότηση. 
Αντίθετα, αν μια αίτηση δανείου είναι κατώτερη από το ανώτατο ποσό 
(δηλαδή αν η επένδυση περιορίζεται σε 10.000 ECU ενώ η δημιουργία 5 
θέσεων απασχόλησης θα επέτρεπε τη χορήγηση δανείου ύψους 150. 000 
ECU), το συνολικό ύψος της επιδότησης θα παραμείνει στο 10% του ποσού 
του δανείου. Για το λόγο αυτό το μέσο ύψος του δανείου ανά 
δημιουργούμενη θέση απασχόλησης είναι κατώτερο από 30.000 ECU σε 
ορισμένες χώρες (βλέπε παράρτημα 3). 
Η διάρκεια των επιδοτουμένων δανείων είναι 5 τουλάχιστον έτη· δεν 
επιτρέπεται εκούσια αποπληρωμή κατά την διάρκεια των πρώτων 5 ετών 
(εκτός εάν εξοφλείται το ποσό της επιδότησης). Τα δάνεια δεν 
επιτρέπεται να συνδυάζονται με άλλα δάνεια μειωμένου επιτοκίου που 
χορηγούνται από την ETE δυνάμει άλλων συμφωνιών ή με τα δάνεια ΕΚΑΧ. 
Δεν επιβάλλονται περιορισμοί όσον αφορά το νόμισμα στο οποίο 
χορηγείται το δάνειο ή τα στοιχεία της αποπληρωμής του 
(χρονοδιάγραμμα εξόφλησης, περίοδος χάριτος, ...). Τα δάνεια μπορούν να 
έχουν είτε σταθερό είτε κυμαινόμενο επιτόκιο. 
3.5. Χαρακτηριστικά της επιδότησης 
Η απόφαση του Συμβουλίου καθορίζει το ποσοστό επιδότησης σε δυο 
εκατοστιαίες μονάδες. Δεδομένου ότι οι πιστώσεις που χορηγούνται προς 
τις MME μπορούν να εκφράζονται σε διαφορετικά νομίσματα και 
δεδομένου ότι τα δάνεια μπορούν επίσης να έχουν διαφορετικό 
χρονοδιάγραμμα εξόφλησης (ανάλογα με την λήξη, την διάρκεια και την 
περίοδο χάριτος, κ.λπ.), η πραγματική αξία της επιδότησης ενδέχεται να 
διαφέρει μεταξύ των δικαιούχων, ακόμα και για τα δάνεια του ιδίου 
ύψους. Για να εξασφαλιστεί ότι όλοι οι δικαιούχοι θα τύχουν της ίδιας 
μεταχείρισης, η επιδότηση επιτοκίου υπολογίζεται συνεπώς και 
καταβάλλεται με βάση ένα ονομαστικό δάνειο σε ECU εξοφλητέο εξ 
ολοκλήρου κατά την λήξη του, πενταετούς διάρκειας. Για το δάνειο αυτού 
του είδους, η επιδότηση επιτοκίου ύψους 2% ετησίως για 5 έτη 
αντιστοιχεί συνολικά σε 10% του ποσού του δανείου προς τις MME (δηλαδή 
μέχρι 3.000 ECU για κάθε θέση απασχόλησης). 
3.6. Κίνητρα για τη δημιουργία θέσεων εργασίας 
Λαμβανομένων υπόψη των στόχων της διευκόλυνσης για τις MME 
(δημιουργία θέσεων απασχόλησης, διατήρηση της ανάπτυξης με την 
πραγματοποίηση παραγωγικών επενδύσεων), παρέχονται ειδικά κίνητρα 
στους αιτούντες για την ενθάρρυνση της δημιουργίας θέσεων εργασίας 
και την ταχεία εκτέλεση των επενδυτικών σχεδίων. Κατ'αρχήν, οι 
αιτήσεις για την χορήγηση επιδοτουμένων δανείων από την διευκόλυνση 
για τις MME πρέπει να παραληφθούν μέχρι μια ορισμένη ημερομηνία (η 
οποία ήταν αρχικά η 31η Ιουλίου 1995 και στη συνέχεια μεταφέρθηκε στις 
15 Δεκεμβρίου 1995). Επιπλέον, το συνολικό ποσό των επιδοτήσεων 
επιτοκίου (δηλαδή μέχρι 3.000 ECU για κάθε νέα θέση εργασίας) 
καταβάλλεται εφαπάξ στους δικαιούχους, αμέσως μόλις εξακριβωθεί ότι 
πληρούνται οι ακόλουθοι όροι που αφορούν την επένδυση και τη 
δημιουργία θέσεων εργασίας: 
-το δάνειο προς τις MME έχει πράγματι εκταμιευθεί· 
-η πρώτη καταβολή τόκων έχει καταστεί απαιτητή· 
-οι νέες θέσεις εργασίας έχουν τεθεί σε λειτουργία επί τουλάχιστον 
έξι συνεχείς μήνες· 
-τα αποδεικτικά στοιχεία που πιστοποιούν την εκπλήρωση των εν λόγω 
προϋποθέσεων έχουν υποβληθεί στον εθνικό φορέα (μέσω του 
μεσολαβούντος χρηματοδοτικού οργανισμού). 
Μολονότι είναι σαφές ότι οι αιτούντες έχουν το κίνητρο να προχωρήσουν 
το ταχύτερο δυνατόν στην πραγματοποίηση των προβλεπομένων προσλήψεων, 
η εμπειρία αποδεικνύει ότι η δημιουργία νέων θέσεων απασχόλησης 
ενδέχεται να απαιτήσει σημαντικό χρόνο (π.χ. επειδή οι θέσεις εργασίας 
συνδέονται με την υλοποίηση ενός εκτεταμένου επενδυτικού 
προγράμματος). Παρέχεται, συνεπώς, κάποια ευελιξία στους αιτούντες 
όσον αφορά τον χρόνο υποβολής των αιτήσεων τους για την επιδότηση. Σε 
κάθε περίπτωση, οι θέσεις εργασίας πρέπει να δημιουργηθούν το 
αργότερο μέχρι την 31η Δεκεμβρίου 1996 και οι αιτήσεις για την πληρωμή 
των επιδοτήσεων πρέπει να έχουν υποβληθεί από τους δικαιούχους το 
αργότερο μέχρι τις 30 Ιουνίου 1997. 
Οι αιτούντες που δημιουργούν λιγότερες θέσεις εργασίας από εκείνες 
που προέβλεπαν στην αίτηση τους (δηλαδή μικρότερο αριθμό από τον 
προβλεπόμενο στην αίτηση δανειοδότησης), εισπράττουν επιδοτήσεις μόνο 
για τις θέσεις εργασίας που πράγματι δημιουργήθηκαν. Στην αντίθετη 
περίπτωση (περισσότερες θέσεις εργασίας από τις αρχικά 
προβλεπόμενες), οι επιδοτήσεις καταβάλλονται μόνο για τον αριθμό 
θέσεων εργασίας που αναφέρεται στην αίτηση. 
3.7. Βελτίωση της ανάληψης των δανείων 
Για να αποφευχθεί η μερική ή μη αποτελεσματική χρησιμοποίηση των 
επιδοτήσεων που χορηγούνται στα πλαίσια του παρόντος μηχανισμού 
υπάρχουν δύο μηχανισμοί για την επαναχορήγηση των πιστώσεων που δεν 
χρησιμοποιήθηκαν. Η αναδιανομή πραγματοποιείται βάσει των καταλόγων 
των αναπληρωματικών υποψηφίων δανειοληπτών, τους οποίους μπορούν να 
καταρτίζουν οι εθνικοί φορείς όταν στη χώρα τους υπάρχει μεγάλη ζήτηση 
για τα δάνεια της διευκόλυνσης. 
Ο πρώτος μηχανισμός αναδιανομής λειτούργησε μεταξύ των χωρών και 
επέτρεψε την αναδιανομή των ενδεικτικών μεριδίων που δεν είχαν 
χορηγηθεί μέχρι τις 15 Δεκεμβρίου 1995 στους αναπληρωματικούς 
υποψήφιους δανειολήπτες. (Βλέπε τμήμα 3.3 ανωτέρω). Η αναδιανομή 
πραγματοποιείται εφάπαξ και με τη σειρά προτεραιότητας που τηρούν οι 
εθνικοί φορείς, ανάλογα με την ημερομηνία υποβολής της αίτησης. 
Ο δεύτερος τύπος αναδιανομής πραγματοποιείται σε συνεχή βάση και μόνο 
μεταξύ των υποψηφίων της ίδιας χώρας. Ετσι δίδεται η δυνατότητα στους 
αναπληρωματικούς υποψηφίους που πληρούν όλες τις απαραίτητες 
προϋποθέσεις όσον αφορά τη δημιουργία θέσεων απασχόλησης, να 
εισπράξουν τις επιδοτήσεις που προορίζονταν αρχικά για άλλους 
δικαιούχους, ιδιαίτερα όταν αυτοί οι τελευταίοι έχουν υπερεκτιμήσει 
τον αριθμό των θέσεων εργασίας που θα ήταν σε θέση να δημιουργήσουν 
μέσα στην προβλεπόμενη προθεσμία. Η διαδικασία αναδιανομής θα 
ολοκληρωθεί μέχρι το τέλος Σεπτεμβρίου 1997. 
3.8. Προτεραιότητα για τις μικρές MME 
Στις συμφωνίες στις οποίες προβαίνει η ETE με τους ενδιάμεσους 
χρηματοδοτικούς οργανισμούς για την σύναψη συνολικών δανείων ως MME 
ορίζονται οι επιχειρήσεις των οποίων το καθαρό πάγιο ενεργητικό δεν 
υπερβαίνει τα 75 εκατ. ECU, οι οποίες απασχολούν μέχρι 500 άτομα και 
στο κεφάλαιο των οποίων δεν συμμετέχει πέραν του ενός τρίτου εταιρεία 
που δεν είναι MME. Στα πλαίσια της διευκόλυνσης για τις MME ζητήθηκε 
από τους εθνικούς φορείς και τους ενδιαμέσους χρηματοδοτικούς 
οργανισμούς να δώσουν ιδιαίτερη έμφαση στις μικρότερες επιχειρήσεις, 
ιδιαίτερα σε εκείνες που δεν απασχολούν περισσότερα από 250 άτομα, 
και οι οποίες είτε έχουν ετήσιο κύκλο εργασιών που δεν υπερβαίνει τα 
200 MECU, είτε σύνολο ενεργητικού που δεν υπερβαίνει τα 10 MECU. 
Για να δοθεί προτεραιότητα στις εν λόγω μικρότερες επιχειρήσεις, το 
60% τουλάχιστον των δικαιούχων επιδοτουμένων δανείων θα πρέπει να 
ανήκει σε αυτήν την κατηγορία επιχειρήσεων. Επιπλέον, δεν τίθεται 
περιορισμός στο ύψος των δανείων που χορηγούνται στις επιχειρήσεις 
αυτής της κατηγορίας, ενώ το ανώτατο ύψος των επιδοτουμένων δανείων 
προς τις μεγαλύτερες MME είναι 810.000 ECU (που αντιστοιχεί στην 
δημιουργία 27 θέσεων εργασίας). 
3.9. Κανόνες κρατικών ενισχύσεων 
Η διευκόλυνση για τις MME είναι σύμφωνη με τους κανόνες κρατικών 
ενισχύσεων που εφαρμόζονται στα κράτη μέλη καθώς και με τους 
κοινοτικούς κανόνες που αφορούν την διαδικασία ταχείας έγκρισης1, στην 
οποία προβλέπονται τα όρια για τα ποσά των ενισχύσεων που μπορούν να 
χορηγηθούν, ιδίως σε ότι αφορά το συνολικό ύψος του κόστους της 
επένδυσης, το ποσό της ενίσχυσης για κάθε δημιουργούμενη θέση 
εργασίας, κ.λπ. Λόγω του σχετικά περιορισμένου ύψους των χορηγουμένων 
ενισχύσεων, θα εφαρμοστούν μόνο οι ελάχιστοι απαραίτητοι διοικητικοί 
έλεγχοι που αφορούν τις κρατικές ενισχύσεις. 
3.10. Ελεγχος και εποπτεία 
Οι εθνικοί φορείς εξακριβώνουν κατά πόσο κάθε δικαιούχος δύναται 
πράγματι να λάβει το αντίστοιχο ποσό επιδότησης επί τη βάσει των 
δηλώσεων που υποβάλλουν οι ενδιάμεσοι χρηματοδοτικοί οργανισμοί 
και οι δικαιούχοι και εφόσον η ETE έχει συμφωνήσει ότι πληρούνται τα 
κριτήρια που έχει θέσει. Επιπλέον, παράλληλα με τον συνήθη έλεγχο των 
συνολικών δανείων η Τράπεζα θα πραγματοποιεί δειγματοληπτικούς 
ελέγχους επί των εγγράφων αποδεικτικών στοιχείων που συνοδεύουν τις 
αιτήσεις επιδότησης. Στην περίπτωση κατά την οποία τα προκομισθέντα 
Ανακοίνωση της Επιτροπής στα κράτη μέλη σχετικά με την 
διαδικασία ταχείας έγκρισης των συστημάτων ενισχύσεων προς τις 
MME και των τροποποιήσεων των υφισταμένων συστημάτων 
ενισχύσεων (92/C213/03 της 02.07.92)· ΕΕ C 213 της 19.08.92, σ. 10. 
10 
έγγραφα ή οι δηλώσεις που συνέταξε ο δικαιούχος περιέχουν ουσιώδη 
εσφαλμένα ή παραπλανητικά στοιχεία, ιδίως όσον αφορά τα στοιχεία που 
επιτρέπουν την εξακρίβωση της δημιουργίας θέσεων απασχόλησης, η 
πληρωμή των επιδοτήσεων ακυρώνεται και ο δικαιούχος υποχρεούται να 
επιστρέψει στον ενδιάμεσο χρηματοδοτικό οργανισμό τα αντίστοιχα 
εισπραχθέντα ποσά. Η Τράπεζα προέβη επίσης στις απαιτούμενες 
ρυθμίσεις με τους εθνικούς φορείς και τους ενδιάμεσους 
χρηματοδοτικούς οργανισμούς για να επιτρέψουν στο Ελεγκτικό Συνέδριο 
να ασκεί τα καθήκοντα του και να εξακριβώνει την ομαλή πληρωμή των 
επιδοτήσεων επιτοκίων. 
3.11 Προώθηση της διευκόλυνσης για τις MME 
Η προώθηση και η επιτυχία της διευκόλυνσης για τις MME εξαρτάται σε 
μεγάλο βαθμό από την ευρεία διάδοση των πληροφοριών για την ύπαρξη 
και λειτουργία της διευκόλυνσης για τις MME, κυρίως μεταξύ των 
υποψηφίων δικαιούχων. 
Η Επιτροπή και η ETE έδωσαν συνεπώς μεγάλη προσοχή στο θέμα αυτό και 
ετοίμασαν ένα ενημερωτικό φυλλάδιο, που περιγράφει συνοπτικά τον 
σκοπό και την λειτουργία του μηχανισμού επιδότησης επιτοκίων, καθώς 
και τον κατάλογο των ενδιαμέσων χρηματοδοτικών οργανισμών στους 
οποίους πρέπει να απευθύνονται οι αιτήσεις. Το φυλλάδιο εκδίδεται σε 
όλες τις γλώσσες της Κοινότητας και κυκλοφορεί μέσω του δικτύου των 
ενδιαμέσων χρηματοδοτικών οργανισμών που συμμετέχουν στον μηχανισμό. 
Επιπλέον, τα Ευρωπαϊκά Κέντρα Ενημέρωσης θα διαδραματίσουν ενεργό 
ρόλο στην διάδοση πληροφοριών σχετικά με την διευκόλυνση για τις MME 
και τις διαδικασίες συμμετοχής σε αυτήν. 
4. ΕΦΑΡΜΟΓΗ 
4.1. Προγραμματιζόμενη δημιουργία θέσεων απασχόλησης 
Τα αποτελέσματα της διευκόλυνσης για τη δημιουργία θέσεων 
απασχόλησης παρακολουθούνται προσεκτικά. Δεδομένου ότι οι 
δικαιούχοι μπορούν να λάβουν επιδοτούμενα δάνεια ύψους 30.000 ECU 
για κάθε νέα θέση απασχόλησης, και δεδομένου ότι το συνολικό ποσό των 
δανείων που χορηγεί η ETE από τη διευκόλυνση για τις MME ανέρχεται σε 
1 δις ECU, η διευκόλυνση θα καλύψει κατά συνέπεια τουλάχιστον 33.333 
νέες θέσεις απασχόλησης. 
Από τα στατιστικά στοιχεία σχετικά με τον αριθμό των θέσεων 
απασχόλησης που είχε προγραμματισθεί να δημιουργηθούν προκύπτει ότι 
ο στόχος αυτός έχει ήδη υπερκαλυφθεί, δεδομένου ότι σε επίπεδο Ενωσης 
έχουν ήδη δημιουργηθεί περίπου 45.000 νέες θέσεις απασχόλησης που 
αντιστοιχούν σε χορηγήσεις δανείων ύψους 1 δισεκ. ECU. Ο αριθμός των 
θέσεων που προγραμματίζεται να δημιουργηθούν σε κάθε κράτος μέλος 
11 
δίδεται στο παράρτημα 2, ενώ στο παράρτημα 3 αναφέρεται το μέσο ύψος 
δανείου για κάθε επιπλέον θέση. 
Οταν καθόρισαν τους διάφορους όρους επιλεξιμότητας, ιδίως όσον αφορά 
τη δημιουργία θέσεων απασχόλησης, η Επιτροπή και η Τράπεζα 
προσπάθησαν να βρουν μια ισορροπία μεταξύ, αφενός, της ανάγκης να 
επιτευχθεί μια πραγματική προστιθέμενη αξία (πρόσθετες θέσεις 
απασχόλησης, ενθάρρυνση των επενδύσεων, κλπ.) και, αφετέρου, της 
βούλησης να απαλλαγούν οι επωφελούμενες επιχειρήσεις από τις 
περιττές διοικητικές διαδικασίες. Αυτό προϋποθέτει την εξεύρεση μιας 
ισορροπίας μεταξύ δύο ενίοτε αλληλοσυγκρουόμενων στόχων, δηλαδή της 
αύξησης των νέων θέσεων απασχόλησης και του διαρθρωτικού ή μόνιμου 
χαρακτήρα τους. Εξάλλου, η Επιτροπή και η Τράπεζα απέφυγαν την επιβολή 
αυστηρών όρων όσον αφορά τη δημιουργία νέων θέσεων απασχόλησης που 
δεδομένου ότι η επιβολή τέτοιων όρων έρχεται σε αντίθεση με τους 
γενικότερους οικονομικούς στόχους (όπως η ανάγκη διατήρησης επαρκούς 
ευελιξίας στην αγορά εργασίας) και οι επωφελούμενες επιχειρήσεις δεν 
μπορούν να εγγυηθούν πλήρως το μόνιμο χαρακτήρα των θέσεων 
απασχόλησης (για παράδειγμα, εκούσιες αποχωρήσεις). 
Δεν πρέπει επίσης να λησμονείται το γεγονός ότι η διευκόλυνση για τις 
μικρομεσαίες επιχειρήσεις δεν ενθαρρύνει μόνο τη δημιουργία 
πρόσθετων θέσεων απασχόλησης αλλά αποσκοπεί επίσης στην τόνωση και 
στην επιτάχυνση του ρυθμού πραγματοποίησης παραγωγικών επενδύσεων 
και, κατά προέκταση, στην ενίσχυση της ανταγωνιστικότητας των 
μικρομεσαίων επιχειρήσεων και της γενικής οικονομικής ανάπτυξης. Το 
συνολικό ύψος των πρόσθετων επενδύσεων εξαιτίας της ύπαρξης της 
διευκόλυνσης για τις μικρομεσαίες επιχειρήσεις εκτιμάται ότι 
ανέρχεται σε 4 δισεκατομμύρια ECU. 
Σε ορισμένα κράτη μέλη, δημιουργήθηκαν θέσεις απασχόλησης με ένα 
χαμηλότερο κατά μέσο όρο ποσό δανείου σε σχέση με άλλα κράτη μέλη. 
Πρέπει να σημειωθεί ότι η ένταση κεφαλαίου δεν είναι η ίδια σε όλες 
τις βιομηχανίες και σε όλες τις χώρες της Κοινότητας. Για παράδειγμα, 
είναι δυνατό να δημιουργηθούν θέσεις απασχόλησης στον τομέα των 
υπηρεσιών με ένα πολύ χαμηλό όγκο επενδύσεων σε σχέση με εκείνον που 
θα ήταν απαραίτητος για μια μεταποιητική επιχείρηση υψηλής εντάσεως 
κεφαλαίου. Δεδομένου ότι αποδείχθηκε ότι το μέσο ύψος των δανείων ανά 
δημιουργούμενη θέση απασχόλησης ήταν χαμηλότερο από αυτό που είχε 
προβλεφθεί, θα ήταν δυνατό να δημιουργηθούν περισσότερες θέσεις 
απασχόλησης από αυτές που είχαν προβλεφθεί αρχικά. 
4.2. Αντληση δανείων από τη διευκόλυνση 
Στο παράρτημα 4 εμφανίζεται συνοπτικά η κατάσταση των χορηγουμένων 
δανείων σε κάθε κράτος μέλος. 
Δεδομένου ότι το ποσό της διευκόλυνσης χρησιμοποιήθηκε εξ ολοκλήρου, 
το συνολικό ύψος των χορηγηθέντων δανείων ανέρχεται σε 1.000 εκατ. ECU. 
12 
Το σύνολο του ποσού στον κατάλογο των αναπληρωματικών δικαιούχων 
ανέρχεται σε 436 MECU. 
Ο ρυθμός χρησιμοποίησης της δανειακής διευκόλυνσης για τις 
μικρομεσαίες επιχειρήσεις ήταν ικανοποιητικός στην πλειονότητα των 
κρατών μελών. Οι σχετικές διαφορές μπορούν να αποδοθούν στο γεγονός 
ότι σε ορισμένα κράτη, είναι δυνατή η πρόσβαση σε άλλες πηγές 
δημοσίων ενισχύσεων (σε περιφερειακό, εθνικό ή κοινοτικό επίπεδο) με 
ευνοϊκότερους όρους. Εξάλλου, η δομή του τραπεζικού συστήματος στα 
διάφορα κράτη μέλη μπορεί να επηρέασε την ικανότητα απορρόφησης 
δεδομένου ότι ορισμένα από αυτά έχουν δημιουργήσει όργανα στα οποία 
έχει ανατεθεί η διοχέτευση των ενισχύσεων του δημοσίου προς τις 
επιχειρήσεις. Τέλος, ο αριθμός και η μορφή των ενδιάμεσων φορέων σε 
κάθε χώρα μπορεί να έχει επίσης διαδραματίσει κάποιο ρόλο. 
Οσον αφορά την κατανομή των χορηγηθέντων δανείων κατά τομέα, τα 
διαθέσιμα στοιχεία είναι προσωρινά επειδή οι πράξεις αφορούσαν στην 
πλειονότητα τους το δευτερογενή (71%) και τον τριτογενή (28%) τομέα. Οι 
κυριότεροι τομείς της μεταλλουργίας και των μηχανικών κατασκευών 
αντιπροσωπεύουν 20%, και ακολουθούν οι υπηρεσίες του ιδιωτικού τομέα 
και του δημόσιου τομέα με 19%. Οι κυριότεροι άλλοι κλάδοι (5-7% ο 
καθένας) αφορούσαν τα προϊόντα διατροφής, το εμπόριο, την επεξεργασία 
ξύλου, τη βιομηχανία καουτσούκ, καθώς επίσης και τη βιομηχανία χάρτου, 
χαρτοπολτού και τη βιομηχανία εκτυπώσεων. 
4.3 Προτεραιότητα για τις μικρές MME 
Στο παράρτημα 5 φαίνεται ότι οι ενδιάμεσοι χρηματοδοτικοί οργανισμοί 
υπερέβησαν κατά πολύ το στόχο που είχε τεθεί και αφορούσε τη χορήγηση 
τουλάχιστον του 60% όλων των δανείων σε μικρές MME. Το μέσο ποσοστό 
σε ολόκληρη την Ενωση είναι 95%. Το 80% διατέθηκε σε επιχειρήσεις που 
απασχολούν λιγότερους από 50 εργαζόμενους 
5. ΘΕΜΑΤΑ ΠΡΟΫΠΟΛΟΓΙΣΜΟΥ 
Οι πιστώσεις του προϋπολογισμού που αφορούν την πληρωμή επιδοτήσεων 
επιτοκίου ανήλθαν σε 65,5 MECU για το 1994, από τα οποία 45,5 MECU 
μεταφέρθηκαν στην Τράπεζα στα μέσα του 1994 και τα υπόλοιπα 20 MECU 
στο τέλος του 1994 βάσει των μεταφορών του προϋπολογισμού που 
αποφάσισε το Κοινοβούλιο στο τέλος της χρήσης. Το ποσό που πρότεινε η 
Επιτροπή στο προσχέδιο προϋπολογισμού του 1995 (22,75 MECU) μειώθηκε 
αντίστοιχα, και εγκρίθηκαν πιστώσεις ύψους 2,75 MECU για τον 
προϋπολογισμό του 1995 (που καταβλήθηκαν στις αρχές του 1995). Η 
αρμόδια για τον προϋπολογισμό αρχή ενέκρινε ποσό ύψους 57,75 στο 
πλαίσιο του κονδυλίου του προϋπολογισμού Β5-322 «Απασχόληση και 
οικονομική ανάπτυξη» για το 1996. Στις αρχές του 1996 είχαν καταβληθεί 
για επιδοτήσεις επιτοκίου 7,75 εκατ. ECU. Σύμφωνα με τις εκτιμήσεις, θα 
χρειάζονταν ακόμη 18 εκατομμύρια ECU για την πλήρη κάλυψη του κόστους 
13 
της διευκόλυνσης· αυτό το ποσό θα καταβληθεί αναμφίβολα κατά τη 
διάρκεια του τρίτου τριμήνου του 1996. Οσον αφορά τις εκταμιεύσεις υπέρ 
των δικαιούχων, είχαν καταβληθεί από την Τράπεζα 31,6 εκατομμύρια ECU 
μέχρι το τέλος Αυγούστου 1996. 
Ολοι οι χρηματοδοτικοί πόροι που έχουν διατεθεί στην ETE για την 
καταβολή των επιδοτήσεων επιτοκίου μεταφέρονται σε πίστωση ενός 
ειδικού λογαριασμού της Κοινότητας που τηρείται στην Τράπεζα· ο 
λογαριασμός πιστώνεται κάθε μήνα με τους τόκους των κατατεθειμένων 
κεφαλαίων. Στο τέλος Αυγούστου 1996, το ύψος των τόκων που είχαν 
καταβληθεί στο λογαριασμό που διατηρεί η Κοινότητα στην Τράπεζα 
ξεπερνούσε τα 7 εκατομμύρια ECU. Εάν κατά την λήξη της διευκόλυνσης 
για τις MME, υπάρχουν ποσά που δεν έχουν καταβληθεί τα εν λόγω ποσά θα 
επιστραφούν στον κοινοτικό προϋπολογισμό. 
14 
ΠΑΡΑΡΤΗΜΑ 1 
ΕΦΑΡΜΟΓΗ ΤΗΣ ΔΙΕΥΚΟΛΥΝΣΗΣ ΠΑ ΉΣ MME 
ΣΕ ΚΑΘΕ ΚΡΑΤΟΣ ΜΕΛΟΣ 
(η κατάσταση όπως παρουσιάζεται τον Σεπτέμβριο 1995) 
Κράτος Μέλος Φορέας Ενδιάμεσοι 
Αυστρία BURGES INVESTKREDIT 
Βέλγιο SNCI/NMKN Η SNCI και άλλοι 
ενδιάμεσοι για τη 
χορήγηση 
συνολικών δανείων 
της ETE μέσω της SNCI 
Δανία FIH FIH 
Γερμανία KfW Ολόκληρο το 
τραπεζικό σύστημα 
μέσω της KfW 
Ελλάδα Υπουργείο Εθνικής Ολοι οι ενδιάμεσοι 
Οικονομίας για τη χορήγηση 
συνολικών δανείων 
Ισπανία IC0 Ολόκληρο το 
τραπεζικό σύστημα 
μέσω της IC0 
Γαλλία CDC BFCM, CCCC, CCBP, CFD, 
CNCA, CNCM, CMB, CBG-
PARIBAS, CCF 
Ιρλανδία ETE ICC και ΑΙΒ 
Ιταλία MCC Ολοι οι ενδιάμεσοι 
για τη χορήγηση 
συνολικών δανείων 
Λουξεμβούργο SNCI SNCI 
Κάτω Χώρες NIB NIB, ING, ABN AMRO 
Πορτογαλία ΙΑΡΜΕΙ Ολοι οι ενδιάμεσοι 
για τη χορήγηση 
συνολικών δανείων 
Σουηδία SEK SEK 
15 
Φινλανδία KERA KERA 
Ηνωμένο Βασίλειο Barclays Barclays, Barclays MBF, 
Midland, Royscot Trust, 
The Royal Bank of 
Scotland, Clydesdale, 
Northern Bank 
16 
ΠΑΡΑΡΤΗΜΑ 2 
ΠΡΟΓΡΑΜΜΑΤΙΖΟΜΕΝΗ ΔΗΜΙΟΥΡΓΙΑ ΘΕΣΕΩΝ ΑΠΑΣΧΟΛΗΣΗΣ 
(Κατάσταση της 31ης Ιουλίου 1996 σε μονάδες) 
ο ο ο ο ο 
ο in ο ΙΛ 
OJ CM τ- r-
ΠΑΡΑΡΤΗΜΑ 3 
ΜΕΣΟ ΥΨΟΣ ΔΑΝΕΙΟΥ ΑΝΑ ΔΗΜΙΟΥΡΓΟΥΜΕΝΗ ΘΕΣΗ ΑΠΑΣΧΟΛΗΣΗΣ 
(Κατάσταση της 31ης Ιουλίου 19% σε ECU) 

19 
ΠΑΡΑΡΤΗΜΑ 5 
ΠΟΣΟΣΤΟ ΜΙΚΡΩΝ MME 
(Κατάσταση της 31ης Ιουλίου 1996. σε %) 

ISSN 0254-1483 
COM(96) 522 τελικό 
ΕΓΓΡΑΦΑ 
GR 08 
Αριθ. καταλόγου : CB-CO-96-527-GR-C 
ISBN 92-78-10410-8 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο